
Ymateb adfyfyriol unigol i’r Profiad Addysgu Proffesiynol

Rydw i heb orffen fy mhrofiad dysgu proffesiynol cyntaf eto, ond rydw i bron a bod yna. Mae’r profiad yma wedi bod yn un pleserus ofnadwy ond wedi bod yn sialens go iawn ar rhai adegau. Rwyf wedi dysgu llawer ac mae wedi gwneud gwahaniaeth mawr yn y ffordd byddaf yn addysgu yn y dyfodol. Mae adfyfyrio yn broses o edrych dol a meddwl am atebion ar gyfer problems a sefyllfaoedd lle nad oes ateb amlwg. (Llywodraeth Cymru, 2015) Mae adfyfyrio yn bwysig er mwyn gweld beth aeth yn dda a lle mae angen i ni wella ar gyfer y tro nesaf. Mae yna broses ar gyfer adfyfyrio lle mae angen i chi addysgu, hunanasesu'r effaith mae eich addysgu wedi cael ar ddysgu’r plant, ystyried ffyrdd newydd o addysgu a gall wella ansawdd y dysgu ac yn olaf ymarfer, (Cambridge Assessment, 2019) (Gweler atodiad 1)
Targed cyntaf ges i gan fy mentor oedd “Addysgu, Cynllunio, Disgwyliadau a Thargedau” ar gyfer gwers Mathemateg ar gyfer Meithrin, Derbyn a blwyddyn 1 sef safon sac s3.1. Ynghyd â hynny gosododd hi i mi targedau i reoli’r dosbarth (s3.3) a defnyddio fy ngwybodaeth a dealltwriaeth (s.2) i baratoi gwers. (Llywodraeth Cymru, 2009) Y prif darged oedd safon sac s3.1, cyn dod i’r ysgol doeddwn i ddim wedi cael llawer o gyfleoedd i gynllunio gwersi fy hun yn enwedig i blant o wahanol oedran a gallu. Ar ôl arsylwi yn y dosbarth am wythnos fe wnes i ddod yn gyfarwydd ar ba fathau o wersi oedd yn siwtio’r plant yn ôl ei gallu a'i diddordebau. Fe wnes i yn siŵr bod fy ngwers i yn cynnwys ADCDF, Fframwaith Llythrennedd a Rhifedd, Fframwaith Cymhwysedd Digidol, sgiliau meddwl a’r YCC. Rwyf wedi cynllunio gan wneud yn siŵr fod y plant yn cael cyfle i ddefnyddio TGCh sydd yn cysylltu gyda’r safon sac S3.3.10 sef defnyddio TGCh yn effeithiol yn eu haddysgu. (Llywodraeth Cymru, 2009)
Yn ystod yr wythnos yna roedd ên Dydd Gŵyl Dewi ac fe wnes i gymryd mantais o hynny gan gynllunio gwers ymarferol a oedd wedi llwyddo i ddatblygu pob elfen ar y cynllun. Yn ystod fy PAP1 thema’r dosbarth oedd deinosoriaid, fe wnes i gymryd hel fel cyfle i ymgorffori ADCDF, TGCh, Llythrennedd a Rhifedd. Rwyf yn lwcus iawn am fod y cyfnod allweddol 2 yn astudio’r thema deinosoriaid hefyd, byddaf yn parhau i gynllunio gwersi a fydd yn cynnwys yr holl elfennau yn ystod y tair wythnos nesaf.
Ar y dechrau doeddwn i ddim yn siŵr am ddisgwyliadau a gallu’r plant, ond ar ôl siarad gyda’r athrawes dosbarth fe wnes i ddechrau dod yn gyfarwydd gyda grwpio gallu’r dosbarth. Fe wnaeth hyn helpu mi i wneud cynnydd yn fy nharged a nawr rwy’n llwyddo i herio pob plentyn gyda’i gwaith. Am fod y targed o adnabod disgwyliadau plant wedi codi dwywaith yn ystod fy mhrofiad mae wedi gwneud i mi eisiau ffocysu ar hyn tra bod i’n cynllunio gwersi. Yn ôl adroddiad Estyn (2017-2018) dywedir bod ysgolion yn “darparu gweithgareddau dysgu deniadol iddynt sy’n ennyn eu brwdfrydedd ac yn eu herio ar y lefel gywir” (Estyn, 2017-2018). Mae hyn yn dangos y pwysigrwydd o herio plant yn ôl ei gallu a'i disgwyliadau. Teimlaf fy mod i wedi cyrraedd y safon sac s3.1 am fy mod i wedi gwahaniaethu gyda gwaith plant er mwyn herio pob plentyn ar y lefel cywir. Ar gyfer dosbarthiadau meithrin, derbyn a blwyddyn 1 fe wnes i wahaniaethu’r dasg ar tua 6 wahanol lefel. Roedd hyn i sicrhau fy mod i yn herio’r gorau a bod y rhai gwanaf yn deall y dasg ac yn cael ei herio ar adegau.
Yn ystod fy amser yn PAP 2 rydw i fynd i barhau i weithio ar y targed yma oherwydd credaf fod y targed yma yn bwysig i wneud yn siŵr fod pob plentyn yn gwneud cynnydd. Rydw i fynd i arsylwi’r plant yn drwyadl yn yr wythnos gyntaf er mwyn cael y gorau arall o’r profiad dysgu'r wythnos ganlynol. Byddaf yn sicr yn cael sgwrs gyda’r athrawes am allu’r plant a sut maen nhw wedi ei grwpio. Roedd y seicolegwr Les Vygostky (1978) wedi datblygu’r Parth Datblygiad Procsimol (PDP) a chreda Vygotsky mae dyma’r bwlch rhwng yr hyn gall plentyn gwneud yn annibynnol ar hyn mae’r gallu gwneud gyda chymorth. (McLeod, 2018) Credaf fod yn bwysig i athrawon i sgaffaldio plant trwy’r blwch yma er mwyn gweld cynnydd yn ei gwaith. Er bod angen herio plant mae hefyd angen rhoi cymorth a sgaffaldio pan ddydy’n nhw ddim yn gallu symud ymlaen. Credaf fod yn bwysig herio plant er mwn gwneud cynnydd a gwella safon gwaith plant ond ar y llaw arall mae dal angen i athrawon chwarae ei rôl er mwyn sgaffaldio’r plant i symud ymlaen. Mae Donaldson (2015) yn cefnogi fy marn fod angen “hyrwyddo dysgu dwfn a chynnig her briodol mewn ffyrdd a fydd yn codi safonau cyflawni’n gyffredinol”. (Donaldson, 2015, t.35)
Rwyf wedi dysgu llawer am wahaniaethu yn y dosbarth a chredaf fod hyn yn hynod o bwysig i athrawon cael disgwyliadau uchel o’r plant er mwyn iddynt symud ymlaen. Roedd yr ymchwilwyr Robert Rosenthal a Lenore Jacobson (1960) wedi profi hyn, os oedd gan athrawon disgwyliadau uchel o’i blant fydd y plant yn gwneud cynnydd gwell. (Busch, 2016) Rwyf wedi dysgu fod yn bwysig cynllunio’n ofalus a gwahaniaethu mewn pob dosbarth a byddaf yn cymryd ymlaen i’r ail ran o’m brofiad. Teimlaf fy mod i wedi bwrw'r safon sac 3.1 am fy mod i wedi bod yn gwahaniaethu gyda gallu’r plant yn y dosbarth a byddaf yn parhau i wneud hyn am yr ail ran o’r profiad.
Y targed nesaf cefais oddi wrth fy mentor oedd gweithio ar fy rheolaeth dosbarth, roedd hyn yn gweithio tuag at safon sac S3.3 sef addysgu a rheoli dosbarth. (Llywodraeth Cymru, 2009) Dywedodd fy mentor fod angen gwella rheolaeth dosbarth tra addysgu’r holl ddosbarth ond fy mod i fynd i gael cyfle i wella’r targed hyn yn PAP 2 am fy mod i fynd i fod mewn dosbarth yn llai. Am fyd mod i wedi bod yn ddosbarth o 47 o blant dydw i ddim wedi cael y cyfle i addysgu’r dosbarth, dim ond grwpiau. Serch hynny rydw i dal wedi bod yn arsylwi ar strategaethau rheoli’r ysgol a’r athrawon er mwyn dilyn yr un fath a gweld pa rhai sydd yn gweithio gorau. Rwyf wedi ymdrin â’r polisi ymddygiad yr ysgol er mwyn gwneud yn siŵr fy mod i yn dilyn yr un drefn rheolaeth. Yn ôl Llywodraeth Cymru “when a positive learning culture is created, the children will learn better because they will know what is expected of them.” (Llywodraeth Cymru, 2012, t.7) Mae’n bwysig bod plant yn gwybod beth sydd disgwyl ohonynt cyn dechrau ac mae angen nhw deall beth yw’r gosb am gam bihafio.
Rwyf wedi gweld gwelliant yn fy rheolaeth dosbarth ers dechrau ar fy mrodiad yn yr ysgol. Ar ddechrau’r profiad roeddwn ni ddim yn hyderus i gymryd yr holl ddosbarth ar y mat am fy mod i yn poeni am ei rheoli’r holl blant. Gydag amser deuthum yn fwy hyderus ac roeddwn yn cymryd y dosbarth am y gofrestr, amser stori ac amser newyddion. Rwyf wedi dysgu llawer o strategaethau dysgu yn ystod fy mhrofiad fel siart hapus/drist, cadair meddwl, bys ar y geg, clapio dwylo a gwobrwyo arfer dda er mwyn dangos plant eraill sut mae bod ymddwyn. 
Yn ôl adroddiad Estyn (20017-2018) mae “defnyddiant strategaethau rheoli ymddygiad yn dda i helpu disgyblion i ganolbwyntio ar y dasg.” (Estyn, 2017-2018, t.28). Cytunaf gyda hyn am fy mod i weld gweld fod cael strategaethau rheoli dosbarth yn bwysig ac yn elwa’r plant i weithio ar dasg heb unrhyw un yn tynnu ei sylw. Mae’n amlwg fod rheolaeth o’r dosbarth gwael yn gallu cael effaith ar gynnydd y plant, mae cael strategaethau yn ei lle yn elwa’r plant ac yn ffordd ymlaen yn y byd addysgu. Roedd seicolegwy Skinner (1938) wedi arbrofi ei strategaethau ac wedi dod o hyd i gasgliad sef “Positive reinforcement strengthens a behavior by providing a consequence an individual finds rewarding.” (McLeod, 2018) Dull Skinner oedd peidio cosbi ymddygiad drwg ond i wobrwyo ymddygiad cadarnhaol. Yn ystod yr hanner cyntaf o fy mhrofiad fe wnes i weld y strategaeth yma yn un effeithiol iawn. Yn ystod gwersi fe wnes i wobrwyo plant ar waith da ar lafar a trwy symud yr unigolyn lan ar y siart hapus/drist. Mae hyn yn dangos i’r plant sut i ymddwyn ac mae gwobrwyo plant yn dylanwadu ar y plant eraill. Mae hyn yn bwysig yn ystod addysgu gwers am fod dosbarth dan reolaeth yn rhoi cyfle i blant cyflawni gwaith o safon dda. Credaf fod rheoli dosbarth yn bwysig er mwyn sicrhau bod pob plentyn yn cael cyfle a heb unrhyw chwalfeydd.
Rydw i yn edrych ymlaen ar gyfer PAP 2 gyda blwyddyn 3, ac i ddysgu gwahanol strategaethau dysgu ond hefyd chofio a pharhau i ddefnyddio’r rhai rwyf wedi dysgu yn flaenorol. Rwy’n hapus fy mod i yn dechrau gwella ar fy rheolaeth dosbarth am fy mod i yn credu mai hyn yw’r peth sylfaenol er mwyn addysgu’n dda.
Yn ystod fy amser yn PAP 2 ryw’n edrych ymlaen at ddysgu sgiliau newydd a hefyd parhau i ddatblygu’r sgiliau rwyf wedi dysgu yn ystod PAP 1. Rwy’n gobeithio am brofiad pleserus iawn eto ond hefyd rwy’n barod am sialens arall. Rwyf wedi creu cynllun gweithredu ar gyfer datblygu fy sgiliau blaenorol yn ystod y cyfnod nesaf. Rwyf am barhau i wneud cynnydd yn ystod yr hanner nesaf er mwyn anelu at safon addysgu dda. Byddaf yn ymchwilio mewn i wahanol strategaethau a gweithio tuag at gael rheolaeth dosbarth da. Mae bod yn ddysgwyr adfyfyriol yn caniatáu i mi wella elfennau nad wyf wedi llwyddo ynddynt a pharhau'r safon yn yr elfennau sydd wedi bod yn llwyddiannus.

